ריס שירסמית'

ריסון ויין "ריס" שירסמית' (באנגלית: Reeson Wayne "Reece" Shearsmith; נולד ב-27 באוגוסט 1969) הוא שחקן, תסריטאי וקומיקאי אנגלי. הוא יצר וכיכב בתוכנית המערכונים "ליגה של גברים" יחד עם סטיב פמברטון, מארק גאטיס וג'רמי דייסון. יחד עם פמברטון יצר גם את סדרת הקומדיה השחורה "Psychoville". פמברטון ושירסמית' כותבים ומככבים בסדרת האנתולוגיה "בתוך מספר 9" שהחלה לרוץ ב-2014. בכל אחת מהסדרות האלה משחק שירסמית' בתפקידים שונים.

ביוגרפיה
שירסמית' נולד בעיר האל שמחוז מזרח יורקשייר. הוא למד ב"ברטון הול קולג'".

תחילתה של "ליגה של גברים" הייתה ב-1995 כמופע בימתי שהועבר לרדיו 4 של ה-BBC בשם "On the Town with The League of Gentlemen". ב-1999 החלו שידורי הסדרה בטלוויזיה בערוץ BBC Two. הסדרה בטלוויזיה זיכתה את יוצריה בפרס באפט"א לטלוויזיה, בפרס "Royal Television Society" ובפרס "ורד הזהב" היוקרתי.

בהמשך הופיע שירסמית' בסיטקום "Max and Paddy's Road to Nowhere", וגילם את הנבל המטורף טוני בקומדיה "Catterick" של ויק ריבס ובוב מורטימר. הוא שיחק בשני פרקים בסדרת תרבות הפופ "Spaced" בתפקיד החייל דקסטר, והופיע בדמות הרופא הנוירוטי ד"ר פלין בסיטקום בית החולים "TLC" לצדו של אלכסנדר ארמסטרונג.

ממרץ 2006 עד ינואר 2007 שיחק שירסמית' בתפקיד לאו בלום במחזמר "המפיקים" בווסט אנד הלונדוני.

ב-2008 יצאה לאור הגרסה האנגלית של סרט האנימציה הנורווגי "לשחרר את ג'ימי" בה דיבב שירסמית' את הדמות של אנטה חבר המאפיה הלאפית. בסרט השתתפו גם סטיב פמברטון ומארק גאטיס.

ביוני 2009 עלתה לשידור הסדרה "Psychoville" לערוץ BBC2. את הקומדיה השחורה הזו כתבו שירסמית' וחברו ל"ליגה של גברים" סטיב פמברטון. שניהם גם שיחקו בסדרה במגוון דמויות. הסדרה רצה במשך שתי עונות וכן פרק ספיישל בחג ההאלווין.

ב-2010 הופיע שירסמית' בקומדיה השחורה של ג'ון לנדיס "בורק והר". עוד באותה שנה שיחק בתפקיד הראשי במחזה "Ghost Stories" שכתבו וביימו ג'רמי דייסון והקוסם אנדי נימן.

ב-2011 עלה המחזמר "Betty Blue Eyes" של קמרון מקינטוש בווסט אנד. שירסמית' שיחק בתפקיד הבעל האומלל גילברט שיוורס לצדה של שרה לנקשייר. עוד ב-2011 שיחק בתפקיד הארי וייסמן בדרמה הטלוויזיונית "אריק וארני" על אודות מורקמב ווייז.

ב-2012 השתתף שירסמית' בפרק הפיילוט של הסדרה הקומית "Bad Sugar" שכתבו סם ביין וג'סי ארמסטרונג, לצדן של אוליביה קולמן, ג'וליה דייוויס ושרון הורגן. הפקת הסדרה בוטלה בשל חוסר הזמינות של הכותבים והמשתתפים. עוד הופיע בפיילוט של הקומדיה "The Function Room".

ב-2013 גילם שירסמית' את דמותו של השחקן פטריק טרוטון בסרט "הרפתקה בחלל ובזמן" דוקו-דרמה על הפקת הסדרה "דוקטור הו" שכתב מארק גאטיס. הוא עבד שוב עם ויק ריבס ובוב מורטימר בסדרה הקומית "בית השוטים" בדמות רוח הרפאים מרטין, ובפרק ספיישל חג המולד בתפקיד סנטה. שירסמית' הופיע בשני פרקים של הסדרה "Psychobitches" של ג'רמי דייסון פעם בדמות אמא שיפטון הזקנה, ובפעם השנייה בדמות הנסיכה מרגרט.

עוד ב-2013 כיכב שירסמית' בסרט האימה "A Field in England" של בן ויטלי בתפקיד וייטהד, ובקומדיית המדע בדיוני "סוף העולם".

בשנת 2014 חזרו שירסמית' ופמברטון לערוץ BBC2 עם סדרה חדשה בשם "בתוך מס' 9". כל פרק באנתולוגיה מתרחש במקום שונה שמספרו 9. שירסמית' ופמברטון גילמו דמויות שונות בסדרה וגם ביימו שני פרקים.

עוד ב-2014 כיכב שירסמית' בתפקיד הרוצח מלקולם ובסטר במיני-סדרה של ITV המבוססת על סיפור אמיתי "The Widower". כמו כן שיחק בתפקיד סמל בילוש סטון בדרמה "Chasing Shadows" על אודות אנשים נעדרים.

בשנת 2015 שיחק שירסמית' בתפקיד גאגן רסמוסן בפרק "Sleep No More" בעונה התשיעית של הסדרה "דוקטור הו", סטיל בסרט הקולנוע "גורד שחקים" בבימויו של בן ויטלי, ריי בסיטקום "Peter Kay's Car Share", ובתפקיד הכומר ג'ון בפרק בסדרה "הנדרבי" של ג'וליה דייוויס. עוד ב-2015 שיחק שירסמית' במחזה "Hangmen" בתיאטרון רויאל קורט מ-10 בספטמבר עד 10 באוקטובר. את המחזה כתב מרטין מקדונה וביים מתיו דאנסטר.

ב-2016 הופיע שירסמית' בפרק בסדרה הקומית "Mid Morning Matters with Alan Partridge" בכיכובו של סטיב קוגן, בסדרה האמריקאית "Galavant", ובמותחן הקומי "Stag". כמו כן הופיע בפסטיבל לטיטיוד בסאותוולד שבסאפוק.

ספיישל חג המולד של הסדרה "בתוך מספר 9" שודר בדצמבר 2016, ועונה שלישית עלתה לשידור ב-2017.

ב-2017 הופיע שירסמית' בתפקיד הראשי במחזה "המלביש" בתיאטרון פסטיבל צ'יצ'סטר.

חיים אישיים
שירסמית' נשוי לג'יין, ולבני הזוג שני ילדים. בתו הולי הופיעה בפרק הראשון בסדרה "Psychoville" בתפקיד ילדת יום הולדת.

פילמוגרפיה
 שנה שם שם באנגלית תפקיד הערות 1995 Alas Smith and Jones שחקן ליגה של גברים The League of Gentlemen כתיבה / משחק P.R.O.B.E. השד מווינטרבורן 1996 Friday Night Armistice P.R.O.B.E. הרוח מווינטרבורן וידאו 1997 In the Red עיתונאי Mash and Peas do U.S. תוכנית מערכונים Auton ד"ר דניאל מתיוס ליגה של גברים On The Town With The League Of Gentlemen תפקידים שונים 1998 Lenny Henry Goes to Town בפרק "Brighton" In the Red עיתונאי Alexei Sayle's Merry-Go-Round פיליפ ארתורס סדרת טלוויזיה (פרק אחד) 1999 ליגה של גברים The League of Gentlemen עונה ראשונה This Year's Love תייר 2000 A Local Show For Local People כתיבה / משחקן ליגה של גברים The League of Gentlemen עונה שנייה ליגה של גברים The League of Gentlemen Christmas Special ספיישל חג המולד Randall and Hopkirk (Deceased) הליום הארי בפרק "Two Can Play at That Game" ליגה של גברים The League of Gentlemen - A Local Book For Local People תפקידים שונים 2001 Spaced דקסטר סדרת טלוויזיה (2 פרקים) Coming Up A Local Show for Local People כתיבה / משחק תיאטרון רויאל, דרורי ליין 2002 ליגה של גברים The League of Gentlemen כתיבה / משחק עונה שלישית TLC ד"ר לורנס פלין סדרת טלוויזיה ליגה של גברים The League of Gentlemen מגיש מאחורי הקלעים של עונה שלשית אמנות 'Art' תיאטרון וייטהול Robbie the Reindeer: Legend of the Lost Tribe ויקינג (דיבוב) סרט טלוויזיה קצר 2003 Mash and Peas מערכונים 2004 Catterick טוני סדרת טלוויזיה מת על המתים Shaun of the Dead מארק The All Star Comedy Show - Monkey Trousers תפקידים שונים סרט טלוויזיה Max & Paddy's Road to Nowhere בובסטר סדרת טלוויזיה (פרק אחד) 2005 The Hitchhiker's Guide to the Galaxy מדריך הטרמפיסט לגלקסיה The League of Gentlemen's Apocalypse כטוב בעיניכם As You Like It תיאטרון וינדהאם ליגה של גברים The League of Gentlemen Are Behind You תפקידים שונים 2006 המפיקים The Producers תיאטרון רויאל, דרורי ליין 2006 לשחרר את ג'ימי Free Jimmy אנטה דיבוב - גרסה אנגלית 2007 מיס מארפל Miss Marple המפקח יואיש בפרק "Ordeal by Innocence" The Abbey ד"ר דארן סרט טלוויזיה Modern Men Comedy Showcase פרדי בפרק "Ladies and Gentlemen" Christmas at the Riviera אשלי סדרת טלוויזיה 2008 Coming Up נהג בפרק "Lickle Bill Um" The Cottage פיטר The Common Pursuit בתיאטרון "Menier Chocolate Factory" 2009 Psychoville תפקידים שונים Comedians תיאטרון ליריק המרסמית' Would I Lie to You? משחק2010 The First Men in the Moon מון סרט טלוויזיה בורק והר Burke and Hare סרג'נט מקנזי The Bear לוקה סרט טלוויזיה Good Boy אנדרדוג סרט קצר 2011 Betty Blue Eyes תיאטרון נובלו 2012 Comedy Showcase השוטר ברקט בפרק "The Function Room" Swiftcover SwiftBrothers פרסומת Absent Friends הנרי הרביעי Henry IV דייווי מתוך "הכתר החלול" Him Indoors גרגורי ברוסטר סרט קצר Silent Night of the Living Dead 2013 A Field in England וייטהד Comedy Showcase גרג בפרק "Bad Sugar" הרפתקה בחלל ובזמן An Adventure in Space and Time פטריק טרוטון סרט טלוויזיה סוף העולם The World's End משתף פעולה 2014– בתוך מספר 9 Inside No 9 תפקידים שונים משחק / כתיבה / בימוי 2014 The Widower מלקולם ובסטר Chasing Shadows סמל בילוש שון סטון מיני-סדרה Dead Funny: Horror Stories by Comedians כתיבה 2015 Peter Kay's Car Share ריי מוכר הדגיםגורד שחקים High-Rise נתן סטיל דוקטור הו Doctor Who גאגן רסמוסן בפרק "Sleep No More" 2016 Galavant נאו בפרק "Love and Death" Stag ונדי מיני-סדרה Mid Morning Matters with Alan Partridge ג'ספר סדרת טלוויזיה (פרק אחד) 2016– Diddy TV מר סטוקהולם 2021 In the Earth זאק סרט ונום 2 Venom: Let There Be Carnage כומר סרט 2022 תראו אותם רצים See How They Run ג'ון וולף סרט 2023 סלטברן Saltburn 2024 וולאס וגרומיט: על כנפי הנקמה Wallace & Gromit: Vengeance Most Fowl נורבוטדיבוב 2025 Rogue Trooper באגמן

 פרסים ומועמדויות 
פרסשנהקטגוריהעבורתוצאהמקורפרס אוליבייה2025מחזה הבידור או הקומדיה הטוב ביותרInside No. 9 Stage/Frightפרס באפט"א אמנותי לטלוויזיה2025התסריטאי הטוב ביותר: קומדיהInside No. 9

 קישורים חיצוניים 

הערות שוליים

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:תסריטאים בריטים
קטגוריה:אנגלים שנולדו ב-1969